— 181 — 



Saltkirtler, hvilke sidste har samme Bygning som hos foregaaende 

 Art. Der findes to til flere Lag Palissadeceller helt rundt, og Sti- 

 velseskeder omkring Nerverne. Mægtige Sklerenkymstrænge ligger 

 uden nogen bestemt Orden, men mellem Palissadecellerne har jeg 

 ingen Idioblaster fundet. 



Tam a rix. 



Af denne Slægt findes 15 turkestanske Arter opført. De trives 

 i Almindelighed kun paa Steder, der ikke er for tørre. Ved Flod- 

 bredder finder man dem i massevis, og Antonow siger (se overfor 

 S. 102), at Tamarisker i Ørkenen er et Tegn paa, at der er Vand 

 i Nærheden. Naar de findes i Sandørken, hvor de med nogen 

 Haardførhed kan kæmpe med Sandet (smig. ovenfor S. 109), er 

 der antagelig Vand ikke ret dybt nede. De har lange, lodret og 

 skraat nedadgaaende Rødder. Under gunstige Forhold er de Træer 

 med tæt Løv, under ugunstige smaa Buske. 



Tamariskernes Blade er som bekendt smaa grønne Skæl. 

 Planten fælder ikke Bladene, men Grenene, hvorpaa Bladene sid- 

 der (og paa blivende Grene naturligvis tilsidst Bladene). De har 

 altsaa Assimilationsskud, der biologisk set spiller Blades Rolle. 

 Bladene er hos mange (maaske alle) Arter beklædte med Saltkon- 

 kretioner. Dette gælder særligt for T. hispida og T. Karelini, 

 hvor de er meget talrige. 



Med Hensyn til Udviklingen af vegetative og florale Grene kan 

 man dele Tamarix- Arterne i to Grupper. Hos Arterne af den 

 første Gruppe fremkommer de florale Skud paa forrige Aarsskud, 

 medens dette Aarsskud er rent vegetativt. Hertil hører Tamarix 

 laxa , Meyeri 7 Androssowii, florida, elongata, polystachya. Fig. 47 

 viser dette Forhold hos T. laxa; de vegetative og florale Skud er 

 dog ikke altid adskilte som her, men kan være blandede. Af de 

 vegetative Skud, der ses foroven i Fig. 47, vil en enkelt eller 

 nogle faa blive Foryngelsesskud, medens Resten er kortlevende As- 

 similationsskud. Alle de vegetative Skud er, som det ses, flere 

 Gange forgrenede. Arterne i denne Gruppe blomstrer tidligt, i 

 Maanederne April og Maj, og ifølge Bunge (1852 S. 8) har de i 

 Regelen firtallige Blomster. 



Hos Arterne af den anden Gruppe fremkommer Blomsterne 

 yderst paa indeværende Aars Skud, som forneden bærer vegetative 

 Grene. Hertil hører T. Pallasii, hispida, Karelini, arceuthoides, 

 Ewersmannii, karakalensis, Korolkowii, leptostachya og pycnocarpa. 



